Vakcína proti besnote

Vakcína proti besnote je vakcína používaná na prevenciu besnoty. Existuje množstvo dostupných vakcín, ktoré sú bezpečné aj účinné. Môžu byť použité na prevenciu besnoty pred, a na určitú dobu aj po vystavení vírusu pohryznutím psom alebo netopierom. Imunita, ktorá sa vyvinie, je dlhodobá po troch dávkach. Zvyčajne sú podávané injekciou do kože alebo svalu. Po nakazení vírusom je vakcinácia zvyčajne používaná spolu s antirabickým imunoglobulínom. Pre ľudí s vysokým rizikom nákazy je odporúčaná vakcinácia. Vakcína je účinná pre ľudí aj zvieratá. Imunizácia psov je vysoko efektívna v prevencii ľudského nakazenia.

Vakcína môže byť bezpečne podaná pre všetky vekové kategórie. U okolo 35 až 45 percent ľudí vyvolá krátkodobé začervenanie a bolesť v mieste injekcie. Okolo 5 až 15 percent ľudí môže mať horúčku, bolesti hlavy alebo nevoľnosť. Po vystavení besnote nie sú žiadne kontraindikácie pre jej použitie. Väčšina vakcín neobsahuje thiomersal. Vakcíny pripravené z nervového tkaniva sú používané v niektorých krajinách, hlavne v Ázii a Latinskej Amerike, ale sú menej účinné a majú väčšie množstvo vedľajších účinkov. Ich použitie nie je odporúčané Svetovou zdravotníckou organizáciou."Rabies vaccines: WHO position paper" (PDF). 

Milióny ľudí celosvetovo bolo zaočkovaných proti besnote a predpokladá sa, že vakcína zachraňuje život viac ako 250 000 ľuďom ročne. Nachádza sa na zozname esenciálnych liekov Svetovej zdravotníckej organizácie, čo sú najdôležitejšie lieky odporúčané pre základný zdravotný systém."WHO Model List of EssentialMedicines" (PDF).  V roku 2014 sa veľkoobchodná cena liečby pohybuje medzi 44 a 78 americkými dolármi."Vaccine, Rabies".  V Spojených štátoch amerických stojí terapia vakcínou proti besnote viac než 750 amerických dolárov.Shlim, David (June 30, 2015). 

 Referencie 

Kategória:Vakcíny